પવન જૈને સરસ વાત કરી કે અમારું હાર્ડવેર તો તૈયાર થઇ ગયું અને આ અમારા કાર્યનો વ્યાપ રાજસ્થાન, મધ્ય પ્રદેશ અને મહારાષ્ટ્રમાં પહોંચ્યો છે અને ૬૫૦ જેટલી શાળાઓને અમે સુંદર બનાવી છે. હાર્ડવેર તો થયું એટલે અમે સોફ્ટવેર ઉપર પણ ધ્યાન આપવાનું શરૂ કર્યું છે જેમાં બાળકોને આત્મવિશ્વાસ, બીલોન્ગીગનેસ, ગ્રેટીટ્યુડ અને ગુડ હ્યુમન લાઈફ શીખવી રહ્યા છીએ. પહેલાં એક બાળકને પૂછયું હતું કે તારે શું બનવું છે ત્યારે બાળકનો જવાબ હતો કે મારે રિક્ષા ડ્રાઇવર બનવું છે. નુતન શાળામાં અભ્યાસ અને કોર્પોરેટ હાઉસની મુલાકાત પછી બાળકને ફરીથી પૂછવામાં આવ્યું કે તારે શું બનવું છે જયારે બાળકનો જવાબ હતો કે મારે રિક્ષા બનાવવાની ફેક્ટરી શરૂ કરવી છે. આવો આત્મવિશ્વાસ હજારો બાળકોમાં પેદા કરી શકવાનો અત્યંત આનંદ અમને બધાને છે.